Midt i siktet

Midt i siktet (originaltittel: Bird on a Wire) er en amerikansk romantisk actionkomedie fra 1990 med Mel Gibson og Goldie Hawn i hovedrollene. Regi er ved John Badham.

 Handling 
Tysteren Rick (Mel Gibson) har ligget i dekning i 15 år etter å ha vitnet i en stor narkotikasak. Han har byttet både navn og jobb flere ganger og jobber nå på en bensinstasjon. Hans store fiende, Sorenson (David Carradine), ble dømt til en lang fengselsstraff på grunn av hans vitnemål. Han har nettopp sluppet ut og begynner straks å lete etter Rick. Ved et rent tilfelle blir Rick gjenkjent av sin gamle venninne Marianne (Goldie Hawn). Dette oppdager imidlertid Sorenson og hans lakeier, og begge må derfor legge på flukt.

 Mottakelse 
 Anmelderne 
Filmen fikk lunken mottakelse av kritikerne, noe som gjenspeiles av at den kun har fått 30 % på Rotten Tomatoes (juli 2011).http://www.rottentomatoes.com/m/bird_on_a_wire/ Den amerikanske filmkritikeren Roger Ebert gav den 2,5 av 4 stjerner.Ebert, Roger (1990)

Aftenpostens anmelder gav den middelmådig omtale.Aftenposten morgen - For halv sjarm (25.10.1990, s.53) Dagbladets anmelder gav den terningkast tre.http://www.dagbladet.no/tekstarkiv/artikkel.php?id=5001980041412&tag=item&words=Midt%3Bi%3Bsiktet%3Bgibson

 Publikum 
Filmen ble en moderat publikumssuksess da den innbrakte $138,7 millioner på verdensbasis, hvorav $71 millioner i USA. Den havnet på 16.-plass over de meste innbringende filmene i USA i 1990.http://www.boxofficemojo.com/movies/?id=birdonawire.htm Filmens produksjonskostnader var på ca $20 millioner.http://www.imdb.com/title/tt0099141/business

 Rollebesetning 
 Mel Gibson : Richard «Rick» Jarmin
 Goldie Hawn : Marianne Graves
 David Carradine : Eugene Sorenson
 Bill Duke : Albert Diggs
 Stephen Tobolowsky : Joe Weyburn
 Joan Severance : Rachel Varney
 Jeff Corey : Lou Baird
 John Pyper-Ferguson : Jamie
 Jackson Davies : Paul Bernard
 Clyde Kusatsu : Takawaki
 Florence Paterson : Molly Baird
 Harry Caesar : Marvin Larson

 Referanser 

 Eksterne lenker 


Kategori:Actionkomedier fra USA
Kategori:Romantiske komedier fra USA
Kategori:Filmer fra 1990
Kategori:Engelskspråklige filmer
Kategori:Filmer lagt til Detroit